Kuldīgas novada pašvaldības PII „Bitīte”

logopēdes **Ingunas Smutovas**

metodiskais materiāls logopēdiskajai nodarbībai

**„Seko bultām un nosauc vārdu”.**

**Bērna vecums:** 3-7 gadi.

**Spēles mērķis:** Mācāmās skaņas nostiprināšana un automatizēšana vārdos. Aktīvā vārda krājuma paplašināšana. Redzes uztveres attīstīšana.

**Uzdevumi:** Ievērojot bultu krāsu un virznienu, saukt attēlos redzamos vārdus. Pareizi izrunāt mācāmo un automatizējamo skaņu ar kuru vārds sākas.

2019./2020.m.g.

**Spēles varianti:**

1. Ievērojot bultu krāsu un virzienu, saukt attēlos redzmos vārdus, kopā ar norādāmiem vietniekvārdiem – tas ir, tā ir. Piemēram: tas ir gailis, tā ir galva, utt.
2. Saukt attēlos redzamos vārdus ģenitīva formā. Piemēram: nav klauna, nav kartes, nav klucīša.
3. Saukt attēlos redzamos vārdus, pievienojot īpašības vārdu (krāsu, lielumu, īpašību, utt.). Piemēram: zaļais gurķis, brūnais galds, mazais gurķis, lielais galds, garšīgais gurķis, koka galds, utt.
4. Saukt attēlos redzamos vārdus, kopā ar prievārdiem. Piemēram: zem kazas, zem kurmja, utt.
5. Saukt attēlos redzamos vārdus pamazināmajās formās. Piemēram: klauniņš, klucītis, kuģītis, utt.
6. Saukt attēlos redzamos vārdus, pievienojot vārdu – daudz vai viens. Piemēram: viena kaza, daudz kazu, viens kurmis, daudz kurmju.
7. Saukt attēlos redzamos vārdus, tos sadalot pa zilbēm.Piemēram: kar-te, klu-cī-tis.
8. Mazākiem bērniem var likt noklausīties attēlos redzamo vārdu, kuru bērns pēc tam sameklē un parāda.
9. Var likt sameklēt un parādīt, kā arī nosaukt dzīvas būtnes, priekšmetus, u.c.
10. Saucot attēlos redzamos vārdus, attīstīt atmiņu. Nosaukt trīs līdz četrus attēlus, pēctam mēģināt atcerēties, kādā secībā tie sekoja viens otram, u.c. varianti.



